06/07/2015 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión extraordinaria do día 19 de xuño de 2015, adoptou os seguintes acordos: “CONSTITUCIÓN DA XUNTA DE GOBERNO LOCAL E REXIME DE SESIONS O pasado día 13 de xuño tivo lugar a sesión constitutiva da corporación municipal xurdida das eleccións locais que se celebraron o pasado día 24 de maio. O artigo 105 do Regulamento Orgánico Municipal prevé que a sesión constitutiva da Xunta de Goberno Local teña lugar, a convocatoria do alcalde, dentro dos quince días seguintes a aquel en que se designaran os membros que a integran. No Decreto de 15 de xuño pasado o alcalde nomeou, en exercicio das súas atribucións recoñecidas nos artigos 125 e 126 da lei 7/85 de 2 de abril, Reguladora das Bases de Réxime Local e 104 do Regulamento Orgánico Municipal, aos membros da Xunta de Goberno Local e aos tenentes de alcalde. No mesmo Decreto estableceu a periodicidade, o día e a hora das sesións ordinarias. Como consecuencia do anterior procedeuse a convocar sesión constitutiva da Xunta de Goberno Local a que se propón a adopción do seguinte ACORDO: PRIMEIRO.–Constituír a Xunta de Goberno Local cos tenentes de alcalde e concelleiros nomeados por Decreto da Alcaldía de 15 de xuño de 2015, e que son os seguintes: D.ª Toucha Bichri Boero. Adrian Arturo De Andres Gozalbez. D.ª Tracey Carole Ann Zendrera Garcia de la Serrana D. Angel Reyes Tresens Gomez Ullate. D.ª Petronella Maria Sumar Dahm. D. Joan Vicenç Aiachi Bouatman. D.ª Zilia Deborah Maria Pizones Chia. D.ª Carmen Veronica Do Amaral Abdelghani. D. Leonardo Ariel Carlos Gregorio Delay Soderlund. Exercerá de titular da Secretaría da Xunta de Goberno Local D.ª Zilia Deborah Maria Pizones Chia, actuando como suplente D. Angel Reyes Tresens Gomez Ullate. SEGUNDO.–Os tenentes de alcalde nomeados son os seguintes: Primeiro tenente de alcalde: D.ª María García Gómez Segundo tenente de alcalde: D. Xiao Varela Gómez. Terceiro tenente de alcalde: D.ª Tracey Carole Ann Zendrera Garcia de la Serrana Cuarto tenente de alcalde: D. Alberto Lema Suárez. TERCEIRO.- O Secretario Xeral do Pleno asumirá as funcións do titular do órgano de apoio a Xunta de Goberno Local e a concelleira-secretaria desta, de conformidade coa disposición transitoria primeira do Regulamento Orgánico Municipal. CUARTO.–Réxime de Sesións: 1) As sesións ordinarias da Xunta de Goberno Local terán lugar cada catorce días, os venres, ás once horas e trinta minutos.2) En segunda convocatoria, a sesión ordinaria terá lugar o luns seguinte á mesma hora.3) Cando a sesión tanto en primeira como en segunda convocatoria coincida con festivo, a sesión ordinaria terá lugar ao día seguinte hábil, excepto sábados. Se coincide coa celebración do Pleno ordinario celebrarase ao día seguinte á mesma hora.4) O alcalde poderá cambiar o día e a hora das sesións, así como suspendelas.5) As deliberacións da Xunta de Goberno Local son secretas.6) O alcalde poderá convocar a determinadas sesións a concelleiras e concelleiros non pertencentes á Xunta de Goberno Local, así como aos titulares dos órganos directivos. ALCALDÍA da cidade da Coruña, a dezaoito de xuño de dous mil quince. O ALCALDE, D. Xulio Xosé Ferreiro Baamonde. Asdo.”. A Coruña, 19 de xuño de 2015. O ALCALDE, PD, D.ª M.ª Eugenia Vieito Blanco